**296/2022. (IX.29.) Kgy. számú határozat**

A Közgyűlés favédelmi okok miatt a Boldog Brenner János Óvoda kerítésének közterületen történő vezetésével kapcsolatban az alábbi döntéseket hozta:

1. A Közgyűlés az idős kőrisfa megtartása érdekében hozzájárul a Boldog Brenner János Óvoda (9700 Szombathely, Bem József utca 9/A., 2789/2 hrsz.) újonnan épített kerítésének fennmaradásához, amelyet a déli oldalon, az idős fa törzse közelében 1,25m x 5 m szakaszon a 2786/1 hrsz-ú önkormányzati tulajdonban lévő közterületen építettek, lekerítve abból 6,25 m2 területet.
2. A Közgyűlés a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 10. § (3) bekezdése és 11. § a) pontja alapján a lekerített 6,25 m2-es közterületet határozatlan időre a Boldog Brenner János Óvoda ingyenes használatába adja azzal, hogy a használó az igénybevétel indokoltságának megszűnése esetén 12 hónapon belül köteles a kerítést a saját költségén a telekhatárra visszaépíteni, és a közterületet az önkormányzattal egyeztetve helyreállítani.
3. A Közgyűlés felhatalmazza a polgármestert az ingyenes használatról szóló megállapodás aláírására.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

Kalmár Ervin, a Városüzemeltetési Osztály vezetője

Nagyné Dr. Gats Andrea, a Jogi és Képviselői Osztály vezetője)

**Határidő:** 2022. október 31.